Tänase päeva (tegelt eilse juba jälle) teod olid lihtsad, aga võimalik, et suht kallid. Rulluiskamine oli odav. Uued uisud  lendavad ise edasi, käpuli seekord ei käinud, pidurdamine on kah juba pisut rohkem tuttav. Go me, ühesõnaga.  Teine, pisut kallim värk oli Kariibi mere piraatide teise osa vaatamine plaasas. Muud pole miskit, et muhe film oli, aga üliosaval minul õnnestus kuhugi sinna oma automaki esipaneel ära kaotada. Aplodeeriks iseendale, kui mul poleks tegemist pea vastu lauda tagumisega. Saatsin neile kirjakese lootuses, et äkki keegi leiab üles, aga noh, eriti usku pole. Seega, nüüd tuleb vist üks igavesti nõme  lisakulutus teha ja masinasse uus heliröögatusvahend hankida. Ainult, et milline?  Kann, ma ütlen. Kuna makk on vanemat sorti kah, siis pole vast esipaneeli asendamine võimalik? Parem vist siis juba mp3 mängiv pill hankida. Loll pea on rahakotile nuhtluseks, pole miskit muud lisada.